जे॰ के॰ रोलिंग

thumb|जे. के. रोलिंग
**जे. के. रोलिंग** (Joanne Rowling **जोआन रोलिंग**, उर्फ़ Joanne Kathleen Rowling *जोन कैथलीन रोलिंग*) आज के ज़माने की सबसे प्रख्यात लेखिकाओं में से एक हैं। अंग्रेज़ी में लिखा उनका उपन्यास-क्रम हैरी पॉटर इक्कीसवीं सदी का शायद सबसे प्रसिद्ध उपन्यास है! 

रोलिंग को चौदह साल की उम्र तक किताब पढ़ने में ज्यादा रुचि नहीं थी, जो स्कूल के लिए अनिवार्य था, उन्होंने वह पढ़ा, लेकिन इससे ज़्यादा कुछ नहीं। लेकिन जब उनकी सहेली ने "जादूगरों और चुड़ैलों" की किताब उन्हें दी तो यह बुरी हालत एकदम बदल गयी। उन्होंने किताब पढ़ना शुरू कर दिया। वह किताब "हैरी पौटर" का पहला खंड था। इसके बाद लगभग हर एक साल एक-एक "हैरी पौटर" की किताब प्रकाशित हुई। उस समय उन्होंने पूरा दिन अपने कमरे में बिताया और बहुत उत्सुकता से उन्होने पढ़ा। शुरू में कुछ लिखकर-पढ़कर उन्हें बड़ी सफलता नहीं मिली, फिर बाद में यह हालत अचानक बदली और वे बड़ी लेखिका बन गयी।

## जीवन परिचय

जे. के. रोलिंग का असली नाम जोआन मुर्रय है, जिसका इस्तेमाल वे निजी जीवन में करती हैं। उनका जन्म 31 जुलाई 1965 को इंग्लैण्ड के येट, ग्लोसेस्टरशायर नामक स्थान पर हुआ था। उनके पिता पीटर जेम्स रोलिंग रॉल्स-रॉयस नामक एक मशहूर कंपनी में विमान इंजीनियर थे। उनकी माँ एन रोलिंग फ्रेंच तथा स्कॉटिस माता-पिता की संतान थी। कुछ समय बाद ही यह परिवार येट के पास के ही गाँव विंटरबार्न में जाकर बस गया। उनकी प्रारंभिक शिक्षा सेंट माइकल प्रराइमरी स्कूल में हुई। 
1982 में रोलिंग ने ऑक्सफोर्ड विश्वविद्यालय की प्रवेश-परिक्षा में भाग लिया, लेकिन उन्हें ऑक्सफोर्ड में प्रवेश नहीं मिल पाया और मजबूरन फ्रेंच तथा प्राचीन साहित्य की पढ़ाई के लिए उन्हें एक्सेटर विश्वविद्यालय में बी. ए. में प्रवेश लेना पड़ा इस कॉलेज में जैसे-जैसे उनके नए मित्र बनते गए, उन्हें अपने कॉलेज जीवन में भी आनंद आने लगा और उनका मन पढाई में भी लगता चला गया। अपनी पढाई के सिलसिले में वें कुछ समय पेरिस में भी रही। 1986 में उन्हें बी. ए. डीग्री मिल गई और उसके बाद वें लंदन स्थित एमनेस्टी इंटरनेशनल संस्था में शोध सचिव के रूप में काम करने लगी। कुछ साल लंदन में काम करने के बाद रोलिंग ने मैनचेस्टर में रहने का फैसला किया। इसके बाद अंग्रेजी भाषा के अध्यापन के लिए वें पुर्तगाल चली गई। यहाँ उनकी मुलाकात पुर्तगाल के एक टेलीविजन पत्रकार जॉर्ज अरांतेस से हुई। दोनों की ही दिलचस्पी साहित्य में थी, धीरे-धीरे वें एक-दूसरे के करीब आते चले गए और 16 अक्टूबर 1992 को दोनों ने विवाह कर लिया। विवाह के अगले साल ही जुलाई में उनकी पुत्री जेसिका इजाबेल का जन्म हुआ, लेकिन पारस्परिक वैचारिक मतभेद के कारण यह विवाह ज्यादा नहीं चल पाया और नवम्बर, 1993 में वें एक दूसरे से अलग हो गए। उनके देश इंग्लैण्ड की सामाजिक सुरक्षा इतनी मजबूत है कि बेरोजगारी के कारण राज्य से मिलने वाली आर्थिक सहायता के बल पर वें न केवल अपनी बेटी का पालन पोषण ठीक से कर पाई, बल्कि दुनिया के एक सर्वाधिक लोकप्रिय होने वाले उपन्यास का सृजन भी कर पाई, जिसने उनकी जीवन की दिशा ही बदल दी। 2001 में रोलिंग ने नील माइकल मूरे नामक एक डॉक्टर से दूसरा विवाह कर लिया था। 2005 में उनकी सबसे छोटी बेटी मेकेंजी का जन्म हुआ। रोलिंग "हैरी पॉटर " प्रकाशित होने से पहले गरीब थीं। उस समय वे बड़े उत्साह से लिखा करती थीं, उनकी कहानी में रोचक और सजीव व्यक्तित्वों का सशक्त वर्णन था।

## हैरी पॉटर की शुरुआत

"हैरी पॉटर" के ७ ग्रंथों को पढ़कर अच्छी तरह दिखाई देता है, कि कहानी के प्रमुख पात्रों का व्यक्तित्व रोलिंग के जीवन के महत्त्वपूर्ण व्यक्तियों पर आधारित हैं। रोलिंग हमेशा लेखिका रहीं, लेकिन लेखों को बेचना शुरू में असंभव लगता था। १९९० में वे "हैरी पॉटर" लिखने लगीं। उन्होंने कहा, कि एक बार, रेलगाडी के लम्बे सफ़र में हैरी पॉटर ने जन्म लिया। कुछ समय बाद रोलिंग की माता जी की मृत्यु हुई, ऐसे कि पहले उसे रोलिंग ने हैरी पॉटर के बारे में कुछ नहीं बताया था। रोलिंग अपने दर्द को छिपाने के लिए पढ़ने और लिखने में डूब गयी। इस समय अत्यंत मेहनती "हैर्मिओनी" के चारित्र का जन्म हुआ।
1990 के दशक में अनेक प्रकाशकों ने उनके हैरी पॉटर शृंखला के पहले उपन्यास को छापने से इनकार कर दिया था। अनेक अस्वीकृतियों तथा निराशाओं के बाद आखिर उनका पहला उपन्यास "हैरी पॉटर एंड द फिलोस्फर्स स्टोन" 1997 में प्रकाशित हुआ। इस उपन्यास ने दुनिया भर में धुम मचा दी। 1998 में जब अमेरिका में इस उपन्यास का दूसरा संस्करण "हैरी पॉटर एंड सोंर्सेरर्स स्टोन नाम से प्रकाशित हुआ तो पाठक इसकी प्रति खरीदने के लिए दुकानों पर उमड़ पड़े थे। इस शृंखला में रोलिंग के अब तक सात उपन्यास प्रकाशित हो चुके हैंऔर वें सभी पाठकों में अत्यधिक लोकप्रिय रहे हैं। अब तक पॉटर उपन्यास के शृंखला के सभी उपन्यासों पर फिल्मे बन चुकी है और उन सभी को दुनिया भर में असाधारण सफलता मिली है। उपन्यासों तथा फिल्मों की सफलता ने रोलिंग को एक अरबपति लेखिका में परिवर्तित कर दिया है।

## हैरी पॉटर के बाद

हालाँकि हैरी पॉटर शृंखला खत्म हो चुकी है पर रोलिंग अभी अन्य लेखन कार्यो में काम कर रही है।'द टेल्स ऑफ़ बीडल द बार्ड'- पांच कल्पित कथाओ का संग्रह जिसका उल्लेख हैरी पॉटर में किया गया था, उसका सर्व प्रथम प्रदर्शन एडिनबुर्ग में स्कॉटलैंड के राजकीय पुस्तकालय में २०० स्कूल विद्यार्थियो के समक्ष हुआ। रोलिंग ने पुस्तक की सारी कमाई ‘चिल्ड्रन हाई लेवल ग्रुप’ संस्था को दे दी जिसकी वो सह संस्थापक थी। २०१३ में रोलिंग ने अपराध परि कल्पना की रचना शैली में लिखने का प्रयास किया परन्तु वो अपने में ही बहुत रहस्य पूर्ण थी। उसी वर्ष रोलिंग ने 'वार्नर ब्रोस' के साथ एक नई फ़िल्म निकालने की घोषणा की जो हैरी पॉटर से प्रभावित तो होगी परन्तु उसका भाग नहीं। उन्होंने अपनी वेब साइट पे घोषित किया की वे हैरी पॉटर का विश्व कोश लिखेंगी जिस की सारी कमाई संस्थाओ को जाएँगी।

## सफलता

जे.के.रोलिंग प्रसिद्ध हैरी पॉटर उपन्यासों के लिए जानी जाती है। सन २००४ में फोर्ब्स पत्रिका ने जे.के.रोलिंग का नाम दुनिया में पुस्तके लिखने से अरब पति बने पहले लेखक के रूप में, विश्व कि दूसरी सबसे अमीर मनोरंजक के रूप में घोषित किया। रोलिंग ने इस गणना को विवादित ठहराते हुए कहा है कि, उनके पास संपत्ति तो बहुत है परन्तु वो एक अरब पति नहीं है। इसके साथ ही २००८ के सन्डे टाइम्स में ब्रिटेन के सबसे धनी लोगो की सूची में रोलिंग का नाम १४४ स्थान पर था। २०१२ में फोर्ब्स पत्रिका ने रोलिंग को सबसे अमीर लोगो की सूची से हटा दिया यह दावा करके कि १६० लाख डॉलर धर्मार्थ में देने और ब्रिटेन के अधिक कर दर के कारण अब वे अरब पति नहीं रहीं। फरवरी २०१३ में बीबीसी रेडियो ४ पर 'वूमन्स आर' के द्वारा जे.के.रोलिंग का आकल न संयुक्तराज की तेरहवी सबसे प्रभावशाली महिला के रूप में किया गया। रोलिंग अब ब्रिटेन की तेहरवी सबसे संपन्न महिला है, ब्रिटेन की महारानी से भी अधिक संपन्न। वे और पुस्तके लिखने का विचार तो नहीं कर रही है परन्तु वे इस सम्भावना को पूरी तरह से खारिज़ भी नहीं करती है। नवम्बर २००१ में 'हैरी पॉटर एंड सोरसेरे रस्टोन'के क्रिस कोलंबस के निर्देशन में फ़िल्मी अनुवाद हुआ। फ़िल्म के निकलने के शुरूआती सप्ताह में ही उसने ९३.५ लाख डॉलर कमा कर बॉक्स ऑफिस का रिकॉर्ड तोड़ दिया। 'हैरी पॉटर श्रृंखला'की बाकी किताबो नेभी इसी प्रकार अधिकाधिक कमाई की।

## लोक कल्याण की भावना

२००५ में रोलिंग ने वोलेंट धर्मार्थ संग की स्थापना की जो अपने १.५ लाख यूरो के वार्षिक बजट का प्रयोग गरीबी और सामाजिक असमानता से लड़ने में करता है। वो पैसा उन संगठनो को भी जाता है जो बच्चो, एक अभिवावक परिवारो, विभिन्न काठिन्य के मरीजों की सहायता करते है। रोलिंग ने कहा था की जब हमे ज़रूरत से ज्यादा मिलता है तो यह हमारा नैतिक उत्तर दायित्व होता है कि हम समझदारी और बुद्धिमता से उसका प्रयोग करे। २००१ में संयुक्त राज के गरीबी विरोधी पूंजी संग्रह समारोह 'कॉमिक रिलीफ' ने तीन मशहूर लेखको को अपने प्रकाश न के बारें में लेख भेजने को कहा जिसमे रोलिंग का नाम भी था। रोलिंग की दो किताबे- 'फैंटास्टिक बीस्ट्स एंड वेयर टू फाइं ड देम' और 'क़ुइड्डीतच थ्रू द एजेस' की प्रति कृतियां हॉग्वार्ट्स पुस्तकालय में मौजूद है। एक अभिवावक परिवारो की रास्ट्रीय समिति के लिए पूंजी जमा करने हेतु २००२ में रोलिंग ने ब्लूमस्बेरी प्रकाशन की काल्पनिक कहानी 'मैजिक' में योगदान दिया। जनवरी २००५ में रोलिंग बच्चो के मानसिक संस्थाओ में बंदी बिस्तरों के इस्तेमाल पर प्रकाश डालने के लिए 'बुचरिस्ट' गई। अपनी संस्था 'चिल्ड्रेन हाई लेवल ग्रूप' का समर्थन करने के लिए उन्होंने 'द टेल्स ऑफ़ बीडल द बार्ड' की एक हस्त लिखित कापी नीलाम की, जो 'अमेज़न' द्वारा १.९५ लाख यूरो में खरीदी गई। जिस पर टिपण्णी करते हुए रोलिंग ने कहा की - यह उन मासूम बच्चो के लिए बहुत मायने रखता है जिन को सहायता की सख्त आवश्यकता है। जुलाई २०१२ में लंदन के समर ओलंपिक्स के उद्घाटन समारोह में रोलिंग ने 'ग्रेट अर्मांड स्ट्रीट चिल्ड्रेन हॉस्पिटल' को सम्मान देने के लिए जे.एम.बेरी की पुस्तक 'पीटर पैन' से कुछ पंक्तियाँ पढ़ी। लार्ड वोल्डेमॉर्ट के संस्करण और बाकी बाल किरदारो के प्रतिनिधित्व से उनका पठन संपूर्ण था।

## पुरस्कार और सम्मान

#1997: नेस्ले स्मर्तीएस पुस्तक पुरस्कार, गोल्ड अवार्ड- हैरी पॉटर और पारस पत्थर। 
#1998: नेस्ले स्मर्तीएस पुस्तक पुरस्कार, गोल्ड अवार्ड- हैरी पॉटर और रहस्य के चैंबर। 
#1999: नेस्ले स्मर्तीएस पुस्तक पुरस्कार, गोल्ड अवार्ड- हैरी पॉटर और अज़्काबान का क़ैदी। 
#2000: ब्रिटिश पुस्तक पुरस्कार, यह साल कि लेखक।
#2000: लोकस पुरस्कार- हैरी पॉटर और अज़्काबान का क़ैदी।
#2001: ह्यूगो पुरस्कार सर्वश्रेष्ठ उपन्यास के लिए- हैरी पॉटर और आग का प्याला।
#2006: ब्रिटिश बुक ऑफ़ द इयर- हैरी पॉटर और आधा-ख़ून राजकुमार।
#2007: ब्लू पीटर बैज, गोल्ड
#2012: फ्रीडम ऑफ़ द सिटी ऑफ़ लंदन

## उपन्यास
जे. के. रोलिंग ने मिथक और कल्पना कि एक नई और अनोखी दुनिया बनायी है, जिसका मुख्य पात्र **[[हैरी पॉटर]]** है। ये दुनिया जादू और चमत्कार से भरी पड़ी है। हैरी पॉटर ख़ुद एक (अनाथ) जादूगर है और वो तन्त्र-मन्त्र और जादू-टोने के विद्यालय हॉग्वार्ट्स जाता है। कहानी हैरी की एक आतंकवादी और शैतानी जादूगर वोल्डेमॉर्ट से दुश्मनी के बीच घूमती रहती है। इस सिल्सिले में कुल सात उपन्यास हैं :
# हैरी पॉटर और पारस पत्थर
# हैरी पॉटर और रहस्यमयी तहख़ाना
# हैरी पॉटर और अज़्कबान का क़ैदी
# हैरी पॉटर और आग का प्याला
# हैरी पॉटर और मायापंछी का समूह
# हैरी पॉटर और हाफ़-ब्लड प्रिंस
# हैरी पॉटर और मौत के तोहफ़े

सातों उपन्यासों के ऊपर कुल मिलाकर आठ फ़िल्में भी बनी हैं, जो सुपरहिट रही हैं और उन्होंने ऑस्कर भी जीते हैं। सारी सातों किताबों के हिन्दी संस्करण उपलब्ध हैं।

## सन्दर्भ

## बाहरी कड़ियाँ
*जे. के. रोलिंग की बायोग्राफी हिंदी में

श्रेणी:साहित्य
श्रेणी:हैरी पॉटर